คลินิกเทคโนโลยีมหาวิทยาลัยมหาสารคาม

เอกสารปกปิด ห้ามเผยแพร่ก่อนได้รับอนุญาต

สัญญาเลขที่ ............................/2565

# สัญญาการรับทุนอุดหนุนโครงการบ่มเพาะหมู่บ้านวิทยาศาสตร์ งบประมาณประจำปี 2565

 สัญญานี้ทำขึ้น ณ มหาวิทยาลัยมหาสารคาม ตั้งอยู่เลขที่ 41 หมู่ 20 ตำบลขามเรียง อำเภอกันทรวิชัย จังหวัดมหาสารคาม 44150 ระหว่าง มหาวิทยาลัยมหาสารคาม โดยอธิการบดี/รองอธิการบดี ที่ได้รับมอบจากอธิการบดี ซึ่งสัญญาเรียกว่า “ผู้กำกับดูแลทุน” ฝ่ายที่หนึ่ง กับ นาย/นาง...................................... สังกัด (คณะ/หน่วยงาน).. มหาวิทยาลัยมหาสารคาม ซึ่งสัญญาต่อไปนี้ในสัญญานี้ เรียกว่า “ผู้รับทุน” ทั้งสองฝ่ายได้ตกลงกันมีข้อความดังต่อไปนี้

 ข้อ 1. ผู้รับทุนตกลงยินยอมรับทุนอุดหนุนจากสำนักปลัดกระทรวงการอุดมศึกษาวิทยาศาสตร์วิจัยและนวัตกรรม (สป.อว.) เพื่อทำ”โครงการบ่มเพาะหมู่บ้านวิทยาศาสตร์” ภายใต้ชื่อ “.................................................................................” ซึ่งต่อไปนี้ในสัญญานี้จะเรียกว่า “โครงการ” ในวงเงิน ................................. บาท (.........................................) โดยมีระยะเวลาดำเนินการของโครงการ ไม่เกิน 1 (หนึ่ง) ปีงบประมาณ นับตั้งแต่วันที่ เดือน เมษายน พ.ศ. 2565 ถึงวันที่ 30 เดือน กันยายน พ.ศ. 2565

 ข้อ 2. สป.อว. ตกลงให้ทุนสนับสนุนโครงการแก่ผู้รับทุน โดยกำหนดเวลา เงื่อนไขตามระเบียบต่างๆ ดังนี้

(2.1) ผู้รับทุนต้องรายงานความก้าวหน้าในระบบ CMO คลินิกเทคโนโลยีออนไลน์ ตามระยะเวลาที่กำหนด คือ รายงานทุกไตรมาสโดยรายงานภายในวันที่ 5 ของเดือนแรกของไตรมาสถัดไป (5 เมษายน/5กรกฎาคม ยกเว้นไตรมาสที่ 4 ภายในวันที่ 30 กันยายน) ทาง www.clinictech.ops.go.th/online/cmo/login.asp

(2.2) ผู้รับทุนต้องจัดส่งรายงานฉบับสมบูรณ์ ซึ่งประกอบไปด้วยเนื้อหาของเทคโนโลยีรูปแบบของการบริการ/วิธีการ/กิจกรรม หลักฐานของผู้รับบริการ สรุปการประเมินผลจากการใช้เครื่องมือที่ใช้ / รายงานค่าใช้จ่ายจริงปัญหาและอุปสรรคในการดำเนินงาน พร้อม รูปภาพ ซึ่งต้องสอดคล้องกับข้อเสนอโครงการที่ได้รับอนุมัติสนับสนุน โดยจัดทำในรูปเอกสารขนาด A4 ส่งรายงานฉบับสมบูรณ์พร้อม CD ดิจิทัลไฟล์และไฟล์ภาพกิจกรรมที่เกี่ยวข้อง จำนวนอย่างละ2 ชุดและจัดส่งให้ กองส่งเสริมการวิจัยและบริการวิชาการ ภายในวันที่ 24 กันยายน 2565

(2.3) ผู้รับทุนจะต้องให้ความร่วมมือในการเข้ารับการฝึกอบรมระบบติดตามโครงการคลินิกเทคโนโลยีออนไลน์ตามที่ สป.อว.กำหนด และให้ข้อมูลแก่คณะทำงานหรือที่ปรึกษาจากภายนอกหรือผู้ตรวจราชการทั้งภายในและภายนอก ในการตรวจติดตามหรือเพื่อประเมินผลในพื้นที่ปฏิบัติรวมทั้งให้ข้อมูลและร่วมกิจกรรมในการเผยแพร่เทคโนโลยีและประชาสัมพันธ์ผลงานของกิจกรรมฯ

(2.4) หากมีการเปลี่ยนกลุ่มเป้าหมาย การปรับแผนการดำเนินงานหรือผู้รับผิดชอบ ภายหลังการตอบยืนยันและขอเบิกเงินแล้ว ต้องทำหนังสือแจ้งมายังกองส่งเสริมการวิจัยและบริการวิชาการเป็นลายลักษณ์อักษร โดยจำนวนกลุ่มเป้าหมาย ผลสัมฤทธิ์ของงานต้องไม่เปลี่ยนแปลงและงบประมาณยังอยู่ในวงเงินที่ได้รับการจัดสรร

(2.5) หากผู้รับทุนไม่สามารถดำเนินการได้แล้วเสร็จภายในปีงบประมาณ สามารถขอขยายเวลาการดำเนินการไปได้ 3 เดือน ในปีงบประมาณถัดไป (ภายในเดือนธันวาคมของปีงบประมาณถัดไป) โดยทำหนังสือแจ้งกองส่งเสริมการวิจัยและบริการวิชาการ เป็นลายลักษณ์อักษร ภายในไตรมาสที่ 3 ของปีงบประมาณ (ภายในเดือนกรกฎาคม) พร้อมจัดทำแผนงาน/แผนเงินที่เหลืออยู่ ตามระยะเวลาที่ขยายเวลา

(2.6) งบประมาณคงเหลือภายหลังจากการดำเนินโครงการแล้วเสร็จ ต้องส่งกลับคืนกระทรวงการคลังเป็นรายได้แผ่นดินทันที

 (2.7) ผู้รับทุนเมื่อตอบแบบยืนยันและขอเบิกเงินไปแล้ว ไม่สามารถดำเนินโครงการได้ต้องชี้แจงเหตุผล ความจำเป็นและแนวทางการแก้ไขพร้อมแจ้งให้ กองส่งเสริมการวิจัยและบริการวิชาการ ทราบเป็นลายลักษณ์อักษร มิฉะนั้นอาจจะถูกขึ้นบัญชีเป็นผู้ทิ้งงาน

ข้อ 3. ผู้รับทุนจะต้องใช้เงินทุนที่ได้รับตามสัญญา เพื่อดำเนินการให้เป็นไปตามวัตถุประสงค์ของโครงการตามสัญญานี้เท่านั้น และจะต้องใช้อย่างประหยัดและเหมาะสม ตามระเบียบการเงิน บัญชี และพัสดุ ตลอดจนจัดเตรียมหลักฐานการรับเงินและการจ่ายเงินให้ถูกต้องครบถ้วน และพร้อมที่จะให้มีการตรวจสอบได้ตามที่ มหาวิทยาลัย และสป.อว.เห็นสมควร และในกรณีที่เกิดปัญหาซึ่งต้องพิจารณาว่าการใช้เงินเพื่อดำเนินการของผู้รับทุนเป็นไปตามวัตถุประสงค์ของโครงการหรือไม่ ทั้งสองฝ่ายตกลงให้ สป.อว. เป็นผู้วินิจฉัยชี้ขาด

ข้อ 4. ผู้รับทุนต้องแจ้งข้อมูลจำนวนผู้เข้ามีส่วนร่วมในกิจกรรมโครงการและมีการประเมินความพึงพอใจในการเข้าร่วมกิจกรรม

ข้อ 5. ผู้รับทุนต้องเปิดเผยผลงานทั้งหมดต่อ มหาวิทยาลัย และจะต้องให้ความร่วมมือในการเปิดเผยผลงานทั้งหมดเพื่อโฆษณาเผยแพร่ให้เกิดประโยชน์ต่อสาธารณชน รวมทั้งกิจกรรมอื่นๆ ที่มหาวิทยาลัยจัดขึ้นทั้งภายในและภายนอก

ข้อ 6. ผู้กำกับดูแลทุน มีสิทธิระงับงานทั้งหมดหรือบางส่วนหรือบอกเลิกสัญญานี้ ถ้าพิจารณาเห็นว่าผู้รับทุนและคณะนักวิจัยมิได้ปฏิบัติงานด้วยความชำนาญ หรือเอาใจใส่ในวิชาชีพเท่าที่พึงคาดหมายได้จากนักวิจัยในระดับเดียวกัน หรือมิได้ปฏิบัติตามสัญญาข้อใดข้อหนึ่ง หรือเมื่อเห็นว่าควรยุติโครงการตามสัญญา ในกรณีเช่นนี้ ผู้กำกับดูแลทุน ต้องมีหนังสือแจ้งให้ผู้รับทุนทราบล่วงหน้าอย่างน้อย 30 วัน

 ข้อ 7. ในกรณีที่มีเหตุสุดวิสัยหรือเหตุอันเนื่องจากความผิดหรือความบกพร่องของ ผู้กำกับดูแลทุน หรือ พฤติการณ์อันใดอันหนึ่งที่คู่สัญญาไม่ต้องรับผิดชอบตามกฎหมาย ทำให้ผู้รับทุนไม่สามารถทำโครงการให้แล้วเสร็จภายในระยะเวลาที่กำหนดแห่งสัญญานี้ ผู้กำกับดูแลทุน มีสิทธิสั่งระงับงานตามโครงการชั่วคราว และผู้รับทุนมีสิทธิขยายเวลาได้ โดยให้อยู่ในดุลยพินิจของ สป.อว. ที่จะพิจารณาตามเห็นสมควร

 ข้อ 8. เอกสารแนบท้ายให้ถือว่าเป็นส่วนหนึ่งของสัญญานี้ ในกรณีที่เอกสารแนบท้ายสัญญาแย้งกับข้อความในสัญญานี้ ให้ถือตามข้อความในสัญญา และกรณีที่เอกสารแนบท้ายสัญญานี้ขัดแย้งกันเองหรือมิได้กล่าวไว้ให้ถือปฏิบัติตามคำวินิจฉัยของ ผู้กำกับดูแลทุน

สัญญานี้ทำขึ้น 3 ฉบับ มีความถูกต้องตรงกัน คู่สัญญาทั้งสองฝ่ายได้อ่านและเข้าใจข้อความโดยตลอดแล้ว จึงได้ลงลายมือชื่อเป็นสำคัญต่อหน้าพยานและต่างเก็บไว้ฝ่ายละฉบับ

 (ลงชื่อ) ผู้กำกับดูแลทุน

 ศาสตราจารย์ ดร.อนงค์ฤทธิ์ แข็งแรง

 (รองผู้อำนวยการคลินิกเทคโนโลยีมหาวิทยาลัยมหาสารคาม )

 (ลงชื่อ) ผู้รับทุน

 ( ............................. .......................... )

 (ลงชื่อ) พยานผู้รับทุน

 (........................ ..........................)

 (ลงชื่อ) พยานผู้กำกับดูแลทุน

 (นางฉวีวรรณ อรรคะเศรษฐัง)

 (ผู้จัดการคลินิกเทคโนโลยีมหาวิทยาลัยมหาสารคาม )